
	R O M Â N I A

Judetul Timis

Municipiul  Timisoara

Directia  Fiscala a Municipiului Timisoara

Timisoara, B-dul C.D. Loga nr.1, C.I.F. 21666630,

Tel. 0256-408321/fax 0256-293606, www.dfmt.ro
	

	Nr.____________________ din________ 2009,  
	APROBAT

PRIMAR

DR. ING. GHEORGHE CIUHANDU


REFERAT

privind acordarea scutirii de la plata impozitului pe clădiri pentru anul 2009 pentru un imobil

SERVICIULUI DE AJUTOR MALTEZ ÎN ROMÂNIA - FILIALA TIMIŞOARA
În conformitate cu prevederile art.250 alin.(1) pct.19 din Legea nr.571/2003 privind codul fiscal, modificată, nu se datorează impozit, prin efectul legii, pentru clădirile utilizate pentru activităţi social umanitare, de către asociaţii, fundaţii şi culte, potrivit hotărârii consiliului local.


Serviciul de Ajutor Maltez în România depune la Direcţia Fiscală a Municipiului Timişoara cererea înregistrată cu nr.E12009-003039/30.01.2009, prin care solicită acordarea scutirii de la plata impozitului pe clădiri datorat bugetului local pentru anul 2009, aferent imobilului situat în Timişoara, Str. Gheorghe Bariţiu nr.18, înscris în CF nr.8326, număr cadastral 17476.


Potrivit art.3 din Statutul Serviciului de Ajutor Maltez din România – Filiala Timişoara, acesta are drept scop realizarea unui interes caritabil general, local sau de grup prin ajutor şi asistenţă în caz de catastrofe, precum şi ajutorarea familiilor nevoiaşe, bolnavilor, persoanelor cu handicap aflate în situaţii de criză socială momentană sau de durată.

Asociaţia anexează cererii următoarele documente justificative: statutul, copia autorizaţiei de funcţionare, copia extrasului de carte funciară a imobilului, copie declaraţie de impunere, declaraţie pe proprie răspundere a reprezentantului asociaţiei.

Potrivit declaraţiei pe proprie răspundere a preşedintelui Serviciului de Ajutor Maltez în România Filiala Timişoara, Dr. Bárányi Ildico, în imobilul pentru care se solicită scutirea asociaţia desfăşoară activităţi social-umanitare: Centrul de zi „Clubul Seniorilor”, Cămin de Bătrâni „Sf. Ioan”, Cantină Socială „Aurelian Balint”.


Asociaţia depune autorizaţia sanitară de funcţionare nr.1122/1999 pentru „Cămin”, autorizaţia de funcţionare nr.1122/16.06.1999 pentru „Cămin”, autorizaţia sanitară de funcţionare nr.119603/1998 pentru „Cantină”, autorizaţia de funcţionare nr.785/09.04.1998 pentru „Cantină”, autorizaţia sanitară de funcţionare nr.131164/2002 pentru „Centru de zi”, autorizaţie de funcţionare nr.45/2002 pentru „Centru de zi”.

Pentru a verifica dacă în imobilul pentru care se solicită scutirea se desfăşoară şi alte activităţi în afara celor cu caracter social-umanitar, în temeiul prevederilor art.57 din OG nr.92/2003 privind codul de procedură fiscală, republicată şi modificată,  delegaţii Direcţiei Fiscale a Municipiului Timişoara, în baza ordinului de serviciu nr.I04-12058/18.03.2009, au efectuat o cercetare la faţa locului. 

Asociaţia a fost înştiinţată prin Notificarea nr.E12009-003039/13.03.2009. Cercetarea la faţa locului s-a desfăşurat în data de 18.03.2009, fiind încheiat un proces-verbal prin care se constatată că în niciuna dintre încăperi nu se desfăşoară vreo activitate economică, neexistând nici un fel de indicii din care să rezulte altă stare de fapt decât cea prezentată de către reprezentantul contribuabilului prin declaraţia pe proprie răspundere depusă la Direcţia Fiscală a Municipiului Timişoara.
Având în vedere cele de mai sus,
PROPUNEM:

Acordarea scutirii de la plata impozitului pe clădiri în sumă de 33.649,26 lei, Serviciului de Ajutor Maltez în România, pentru anul 2009, aferent imobilului situat în Timişoara, Str. Gheorghe Bariţiu nr.18, înscris în CF nr.8326, număr cadastral 17476.

